En opløsnings densitet kan måles manuelt eller digitalt. Du kan finde mere detaljeret information om, hvordan man måler densitet med pyknometre, hydrometre og digitale densitetsmålere i vores vejledning om
3 måder at måle densitet på. Manuelle metoder som pyknometre og hydrometre bruges ofte til bestemmelse af densitet og relaterede værdier som specifik gravimetri, alkoholprocent, grader Brix, API-grader, Baumé, Plato mv. Selv om disse metoder er nemme at anvende og ganske billige, forudsætter de ekspertise i hvert eneste trin af den manuelle procedure, hvilket ofte påvirker resultaternes nøjagtighed og pålidelighed. Et
pyknometer er et glasbæger med et bestemt rumfang. Det vejes uden prøven (M1), fyldes derefter med prøven og vejes igen (M2). Forskellen mellem M1 og M2 divideret med bægerets rumfang er prøvens densitet. Et
hydrometer er et glaslegeme, som neddyppes i prøven. Efter et kort stykke tid vil legemet finde sin ligevægt og flyde i en bestemt højde. Jo højere prøvens densitet er, jo mindre vil hydrometret flyde. Ligevægtshøjden angiver densiteten. Et
densitetssæt anvendes sammen med en vægt. Et glaslegeme med et bestemt rumfang vejes i luft (M1), sænkes ned i prøven og vejes igen nede i prøven (M2). Forskellen mellem M1 og M2 (opdriften) divideret med glaslegemets rumfang er prøvens densitet. En særlig holder kan også bruges til at foretage målinger af faste stoffers densitet med ved hjælp af en referencevæske (vand, ætanol eller brugerdefineret).
Digitale densitetsmålere, også kendt som specifikke tyngdekraftmålere eller massefyldemålere, fås som stationære og håndholdte instrumenter. De bruger oscillatorrørteknologien til meget præcist at måle densiteten af en prøve på kort tid. Et hult glasrør vibrerer med en bestemt frekvens. Denne frekvens ændres, når røret er fyldt med prøven: Jo højere masse prøven har, jo lavere er frekvensen. Denne frekvens måles og omregnes til densitet. Desuden anvender stationære digitale densitetsmålere en indbygget Peltier-termostat til at kontrollere prøvens temperatur. Du kan finde mere information om digitale densitetsmålere og en sammenligning mellem dem og manuelle metoder i vores
sammenligning af forskellige måleteknikker.